Tottenham Hotspur mhux imbeżża' li jitilfu lil Harry Kane fi tmiem l-istaġun Tottenham Hotspur mhux qed jibżgħu li jitilfu lil Harry Kane fi tmiem l-istaġun, minkejja interess dejjem jikber mir-rivali Manchester United u Manchester City. L-internazzjonali Ingliż ammetta aktar kmieni din il-ġimgħa li qed jistenna sa wara l- Euro 2020 fis-sajf biex jieħu deċiżjoni dwar il-futur tiegħu. Il-kummenti ta' Kane ġejjin fost spekulazzjoni ġdida li Manchester United u Manchester City qed jippreparaw offerti għall-iskorer prolifiku, li għandu kuntratt ma' Spurs sal-2024. Iż-żewġ timijiet huma maħsuba li għamlu lil Erling Braut Haaland ta' Borussia Dortmund bħala l-mira primarja tas-sajf tagħhom, iżda Kane huwa meqjus bħala l-aħjar għażla sussegwenti. Madankollu, Tottenham, huma kunfidenti li jistgħu jipperswadu lill-player ta' 27 sena biex jibqa' għal minn tal-inqas staġun ieħor, sakemm ma tiġix offruta "somma sostanzjali ta' flus" għalih. Kane skorja 160 goal f'234 dehra fil-Premier League għal Tottenham u jinsab viċin li jaqbeż lil Alan Shearer li skorja 260 goal, bħala l-aqwa skorer tal-kompetizzjoni ta' kull żmien.